cyanic-selkie/wikianc huggingface dataset:
ละอองฝอยน้ำมูกน้ำลาย
การควบคุมอันตราย
ในสถานบริการสาธารณสุข การป้องกันละอองฝอยได้แก่การจัดให้ผู้ป่วยอยู่ในห้องแยก การจำกัดการเคลื่อนย้ายออกนอกห้อง และใช้อุปกรณ์ป้องกันส่วนบุคคล ในการตั้งค่าการดูแลสุขภาพข้อควรระวังหยดรวมถึงที่อยู่อาศัยผู้ป่วยในแต่ละห้อง จำกัด การขนส่งของพวกเขาออกไปข้างนอกห้องและการใช้ อุปกรณ์ป้องกันส่วนบุคคล ที่เหมาะสม   การป้องกันละอองลอยเป็นหลักการป้องกันตามวิถีการแพร่เชื้อ (transmission-based precautions) ซึ่งใช้นอกเหนือไปจากการป้องกันมาตรฐานตามชนิดของการติดเชื้อของผู้ป่วย หลักการป้องกันอีกสองหลักการได้แก่การป้องกันการสัมผัสและการป้องกันการแพร่เชื้อทางอากาศ อย่างไรก็ดี วิธีดำเนินการที่ก่อให้เกิดละอองลอย (aerosol-generating procedure) อาจก่อให้เกิดละอองฝอยขนาดเล็กกว่าที่กระจายไปได้ไกลกว่า และการป้องกันละอองฝอยอาจไม่เพียงพอเมื่อปฏิบัติวิธีการดังกล่าว
โดยทั่วไปสามารถใช้อัตราระบบระบายอากาศที่สูงขึ้นเป็นการควบคุมอันตรายเพื่อเจือจางและกำจัดอนุภาคน้ำมูกน้ำลาย อย่างไรก็ดี หากมีการถ่ายอากาศที่ไม่ผ่านการกรองหรือกรองไม่เพียงพอไปยังอีกที่หนึ่ง สามารถทำให้การติดเชื้อแพร่กระจายได้
สามารถใช้หน้ากากอนามัยป้องกันการส่งผ่านละอองฝอยได้ ทั้งสำหรับผู้ป่วยติดเชื้อ และบุคลากรการแพทย์ มีการตั้งข้อสังเกตว่าระหว่างการระบาดของโรคซาร์สในปี 2002–2004 การใช้หน้ากากอนามัยและหน้ากากเอ็น95 มีแนวโน้มลดการติดเชื้อในบุคลากรสาธารณสุข แม้หน้ากากอนามัยสร้างกำบังกายภาพระหว่างปากและจมุกของผู้สวมกับสิ่งที่อาจปนเปื้อนอย่างละอองฝอยน้ำมูกน้ำลาย แต่มันไม่ได้ออกแบบมาเพื่อกรองหรือสกัดอนุภาคขนาดเล็กมากอย่างอนุภาคที่ส่งผ่านโรคติดต่อทางอากาศ เพราะมีช่องหลวม ๆ ระหว่างหน้ากากใบหน้ากับใบหน้า
ประวัติศาสตร์
นักแบคทีเรียวิทยาชาวเยอรมัน คาร์ล ฟลึกเกอในปี 1899 เป็นบุคคลแรกที่แสดงว่าจุลินทรีย์ในละอองฝอยที่ขับออกจากทางเดินหายใจเป็นวิธีการส่งผ่านโรคอย่างหนึ่ง ในค้นคริสต์ศตวรรษที่ 20 บางทีคำว่า "ละอองฝอยฟลึกเกอ" ใช้กับอนุภาคที่มีขนาดใหญ่พอที่จะไม่แห้งไปอย่างสมบูรณ์ คือ ขนาดประมาณใหญ่กว่า 100 ไมโครเมตร
มโนทัศน์ละอองฝอยว่าเป็นบ่อเกิดหลักและพาหะของการแพร่เชื้อทางเดินหายใจของฟลึกเกออยู่มาถึงคริสต์ทศวรรษ 1930 จนวิลเลียม เอฟ. เวลส์แยกแยะละอองฝอยขนาดใหญ่และเล็กออกจากกัน
ภาษาคำตี้
ภาษาคำตี้ หรือ ภาษาไทคำตี้ มีผู้พูดทั้งหมด 13,120 คน พบในพม่า 4,240 คน (พ.ศ. 2543) ทางภาคตะวันตกเฉียงเหนือ พบในประเทศอินเดีย 8,880 คน (พ.ศ. 2543) ในรัฐอัสสัม และรัฐอรุณาจัลประเทศ จัดอยู่ในตระกูลภาษาขร้า-ไท กลุ่มไท กลุ่มย่อยไทตะวันตกเฉียงใต้ ผู้พูดภาษานี้ในพม่าพูดภาษาพม่าหรือภาษาจิ่งเผาะได้ด้วย ส่วนผู้พูดภาษานี้ในอินเดียจะพูดภาษาอัสสัมได้ด้วย เขียนด้วยอักษรพม่า ชื่อ "คำตี้" มีความหมายว่า ที่ที่มีทองคำ
การตรวจปัสสาวะ
การตรวจปัสสาวะ (Urinalysis หรือ UA) คือ วิธีการตรวจวิเคราะห์ปัสสาวะ หรือเป็นที่รู้จักในชื่อ R&M (Routine and Microscopy) เป็นหนึ่งในวิธีการตรวจพื้นฐานสำหรับการวินิจฉัยทางการแพทย์
การตรวจปัสสาวะสามารถหาค่าของสารหรือเซลล์ต่าง ๆ รวมทั้ง คุณสมบัติของปัสสาวะ เช่น ความถ่วงจำเพาะ ได้ โดยสามารถตรวจได้จากแถบตรวจปัสสาวะ (Urine test strip) ซึ่งจะอ่านผลจากการเปลี่ยนแปลงของสีและการตรวจปัสสาวะโดยใช้กล้องจุลทรรศน์
ไออน และ trace metals
สำหรับค่า fractional sodium excretion ที่เป็นค่าร้อยละของการกรองโซเดียมโดยไตซึ่งถูกจะขับออกมาพร้อมกับปัสสาวะ สามารถใช้เป็นตัวบ่งชี้สำหรับภาวะไตวายเฉียบพลันและภาวะปัสสาวะออกน้อย (Oliguria) โดยถ้าค่าที่ได้ต่ำกว่า 1% บ่งบอกว่าเกิด prerenal disease และถ้าค่าสูงกว่า 3% บ่งบอกถึงภาวะ acute tubular necrosis และการเกิดความเสียหายที่ไต
แถบตรวจปัสสาวะ
แถบตรวจปัสสาวะ สามารถใช้ตรวจ
การตรวจใต้กล้องจุลทรรศน์
จำนวนและชนิดของเซลล์ รวมทั้ง สารประกอบอื่น ๆ เช่น urinary casts สามารถนำมาใช้เป็นข้อมูลและรายละเอียดสำหรับการวินิจฉัยได้
ดาวนักขัตฤกษ์
ดาวนักขัตฤกษ์ หรือ ดาวนักษัตรฤกษ์ เรียกย่อว่าดาวฤกษ์ ในทางโหราศาสตร์ไทยและภารตะ หมายถึงกลุ่มดาวที่มีตำแหน่งคงตัว 27 กลุ่มที่เรียงตัวกันบนฟากฟ้า ในวิชาโหราศาสตร์ เมื่อจะให้ฤกษ์หรือพยากรณ์ชีวิตบุคคล ก็จะต้องดูว่าดวงจันทร์ ในขณะที่เกิดหรือทำการนั้น ทับดาวนักขัตฤกษ์ที่ดีหรือไม่ นอกจากนี้อาจดูให้ละเอียดลงไปถึงลัคนาด้วยว่าอยู่ในกลุ่มดาวใด ดาวฤกษ์ต่างจากดาวเคราะห์ตรงที่ดาวเคราะห์สามารถเคลื่อนที่ไปในจักรราศีได้ และสามารถบันดาลชะตาต่อบุคคลหรือสถานที่ได้ ซึ่งในทางโหราศาสตร์จัดว่าดวงอาทิตย์เป็นดาวเคราะห์ด้วย
ฤกษ์แต่ละฤกษ์กินอาณาเขต 800 ลิปดา แบ่งออกเป็นส่วนย่อยได้สี่ส่วนเรียกว่าบาท มีขนาดเท่ากับนวางค์ของราศี คือ 200 ลิปดา ฤกษ์ใดที่บาททั้งสี่อยู่ในราศีเดียวกัน เรียกฤกษ์นั้นว่าบูรณฤกษ์ หมายถึงฤกษ์ครบถ้วน หรือฤกษ์ดีงาม ฤกษ์ใดที่มีสามบาทอยู่ราศีหนึ่ง และอีกบาทหนึ่งอยู่อีกราศี เรียกว่า ฉินทฤกษ์ แปลว่าฤกษ์แตกหัก เป็นฤกษ์ร้ายแรงมาก ส่วนฤกษ์ใดที่มีสองบาทแบ่งครึ่งสองราศี เรียกว่า พินทุฤกษ์ หรือฤกษ์เปื้อนเปรอะ เป็นฤกษ์ที่มัวหมอง
หมวดฤกษ์
1. ทลิทโทฤกษ์ ทางโหราศาสตร์อินเดีย(ภารตะ)เรียกว่า ชนมะ
ทลิทโทฤกษ์ แปลว่า ผู้ร้องขอ ผู้ขอ ผู้มีเสน่ห์เมตตามหานิยม เสน่ห์แรง มีดาวพระเกตุเป็นดาวเจ้าฤกษ์ เป็นฤกษ์ที่ทรงพลังที่สุดสำหรับการเริ่มต้นของสิ่งต่างๆ เพราะเป็นฤกษ์อันดับแรกของจักราศี และเป็นฤกษ์ประเภทบูรณะฤกษ์ หรือฤกษ์เต็มครบทั้ง ๔ บาทฤกษ์ ถือว่าจะให้ความราบรื่น ปราศจากอุปสรรคขัดขวาง จะทำการขอสิ่งใดก็ง่าย เช่น  การขอหมั้น ขอความร่วมมือ ขอแต่งงาน กู้ยืม ร้องทุกข์ งานด้านมูลนิธิ งานด้านการกุศลที่แจกจ่ายสิ่งของแก่ผู้เดือดร้อนในพื้นที่ต่างๆ การสำรวจทุกข์ร้อนของราษฎร การขอความเห็นใจเพื่อราษฎรและส่วนรวม การทำการใดๆ เพื่อให้ผู้อื่นสงสารกรุณา มีความเมตตากรุณาปราณี เกิดเสน่ห์ เมตตามหานิยม คนนิยมชมชอบ เปิดร้านขายของเล็กๆน้อยๆ  การสมัครงาน ทำการใดๆที่ริเริ่มใหม่ **คนที่ไม่รู้โหราศาสตร์มักไปแปลผิดๆว่าเป็นฤกษ์ยาจก ขอทาน คนเข็ญใจ ซึ่งไม่ถูกต้อง หากเป็นฤกษ์ขอทานแล้ว โบราณคงไม่ใช้ฤกษ์นี้เป็นฤกษ์สู่ขอลูกสาวชาวบ้านอย่างแน่นอน **ความจริงฤกษ์นี้เป็นฤกษ์ที่ให้คนเมตตา สงสาร รักใคร่ ขออะไรก็ได้แม้แต่ลูกสาวของคนอื่นซึ่งถือว่ามีค่ามากที่สุดของครอบครัวนั้นๆ ฤกษ์นี้มีดาวพระเกตุเป็นดาวเจ้าฤกษ์ จะให้คุณแก่ดวงฤกษ์ตามลักษณะและความหมายด้านดีของดาวเกตุ (**เกตุนี้เป็นเกตุ คำนวณแบบอินเดีย ไม่ใช่ดาวเกตุแบบสยาม)
ส่วนคนที่มีดวงชาตาเสวยฤกษ์นี้ มีความอ่อนน้อมถ่อมตน ไม่หยิ่งยะโส ใครๆก็สงสารเมื่อตนขอความเห็นใจ พ่อแม่คนรอบข้างจะดูแลเอาใจใส่เป็นพิเศษ ถ้าเป็นผู้ใหญ่จะสามารถรับฟังเรื่องทุกข์ร้อนของผู้เป็นเลิศ เรียบง่ายติดดิน ไม่นิยมของราคาแพง ชอบของมือสอง ซ่อมของใช้ที่พังแล้วมาใช้ต่อได้ ไม่ทิ้งขว้างสิ่งของต่างๆเพื่อนำกลับมา Recycle จะเก็บไว้ตลอดแม้แต่ของเล่นสมัยเด็กๆ ถ้าเกิดมารวยหรือเป็นผู้ดีมีตระกูลบุญชาติก็จะเป็นคนเรียบหรูมีสไตล์แบบเรียบๆพอดีๆ ย้อนยุคหน่อยๆ แต่ไม่ฟุ้งเฟ้อไม่เกินตัว ไม่อวดดี เข้าทำนองผ้าขี้ริ้วห่อทอง เข้ากับคนทุกชนชั้นวรรณะได้ง่ายกว่าฤกษ์อื่นๆ ไม่ถือตัวอวดดี มีความประหยัดมัธยัสถ์ รู้จักการออมเป็นเลิศ มีความพอเพียง มีการคำนวณรายจ่ายเพื่ออนาคตได้ดีมากๆ สามารถเอาตัวรอดได้ในยามที่ขาดเงินทอง อาชีพเด่นๆคือ นักสังคมสงเคราะห์ เจ้าหน้าที่มูลนิธิต่างๆที่ทำงานช่วยเหลือเพื่อคนทุกข์ยาก นักวิจัยที่ออกสนามสอบถามข้อมูล กรมประชาสงเคราะห์ งานด้านสวัสดิการ สำนักงานประกันสังคม งานประกันภัยเพื่อช่วยเหลือลูกค้าในยามทุกข์ยาก ผู้รับเรื่องร้องทุกข์ตามคู่สายของราชการและหน่วยงานต่างๆ งานช่วยเหลือผู้ตกทุกข์ได้ยากอันเป็นตัวกลางเพื่อผู้เดือดร้อนนำเรื่องสู่ราชการ ผู้รับเรื่องร้องทุกข์ในแผนกศาลฎีกา สมาชิกสภาผู้แทนราษฎรหรือข้าราชการในบางสาขาบางแผนกที่รับเรื่องร้องทุกข์จากราษฎรเพื่อนำเข้าสู่สภา กระทรวง ทบวง กรม ฯ และขอความช่วยเหลือจากรัฐไปสู่ราษฏรโดยทั่วถึงและเท่าทันอย่างยุติธรรม คนในมูลนิธิต่างๆ ฯลฯ จะมีชีวิตที่เรียบง่ายติดดินแต่มั่นคง ชอบช่วยเหลือผู้อื่นเป็นสุด ชีวิตบั้นปลายจะมีความสุขมาก
มหัทธโนฤกษ์ แปลว่า ผู้มั่งมี ผู้รุ่งเรือง เศรษฐี เงินทอง ความร่ำรวย มีดาวพระศุกร์เป็นดาวเจ้าฤกษ์ นักธุรกิจการเงิน พ่อค้า แม่ค้า ผู้มีธุรกิจต่างๆเป็นของตัวเอง บาทฤกษ์ทั้ง 4 อยู่ในราศีเดียวกันเป็น "บูรณะฤกษ์" เป็นฤกษ์ที่เหมาะสำหรับ การมงคลต่างๆ ทุกอย่าง เช่น ขึ้นบ้านใหม่ แต่งงาน ปลูกสร้างอาคาร ธุรกิจการเงิน ธุรกิจด้านบัญชี  แลกเปลี่ยนเงินตราต่างประเทศ ทองคำ เงิน การค้าอุตสาหกรรม เปิดห้างร้าน เปิดร้านค้าต่าง ร้านแลกเงิน ร้านขายทอง ลาสิกขาบท สะเดาะเคราะห์ต่อชะตา และ สารพัดงานมงคลที่ต้องการความร่ำรวยมีเงินทอง ทรัพย์สินมากมาย ฤกษ์นี้มีดาวศุกร์เป็นดาวเจ้าฤกษ์ก็จะเด่นในเรื่องความรัก กิจการสถานบันเทิง ดนตรี ศิลปกรรมทั้งหลาย เสื้อผ้า ของแต่งกาย การตกแต่ง Interior Exterior งานออกแบบ ร้านอาหาร ธุรกิจด้านความงาม ร้านเสริมสวย ก็จะเด่นมากขึ้นไปอีก เป็นฤกษ์ที่นิยมใช้เปิดบัญชีธนาคาร ลงทุกซื้อหุ้น ใช้เปลี่ยนชื่อ นามสกุลเพื่อความผาสุขมีกินมีใช้ไม่อดอยากอับจน งานด้านตลาดการค้าและศูนย์การค้า Shop, Mall , Market , Supermarket , Trading , Crypto Currency , Exchange Rate ,Stock Exchange ตลาดหุ้น ตลากหลักทรัพย์ การค้าขายรายย่อยรายใหญ่ ปลีก-ส่ง ร้านโชว์ห่วย ตลาดนัด เปิดท้ายขายของมือสอง ร้านค้าทุกขนาดในทุกๆสถานที่ก็ใช้ฤกษ์นี้ได้หมดและเหมาะสมอย่างยิ่ง
สำหรับคนที่เกิดเสวยฤกษ์นี้ จะเป็นผู้มีรูปร่างหน้าตาดี งดงาม หล่อ สวย ดูรวย(ถึงแม้จะไม่ได้รวย) ตอนเด็กจะมีกระปุกหมูออมสินมากกว่าเด็กคนอื่นๆและชอบเอาเงินไปแอบไปซ่อนหรือฟังดินเล่นเกมส์ตามหาสมบัติจะชอบมาก เมื่อโตมาจะแต่งตัวหรู ดูมีราคา ใส่อะไรก็ดูแพง(ถึงแม้จะไม่แพง) บางรายชอบใช้ของมีราคา รสนิยมสูง มีวาทศิลป์ด้านธุรกิจเป็นเสิศ กะเก็งกำไรได้ดีกว่าฤกษ์อื่นๆ มีหัวการค้า ทันสมัย มีไหวพริบในการแสวงหากำไรในทุกๆโอกาศที่ผ่านเข้ามา พูดจาฉะฉานโดยเพาะในการต่อราคาสินค้า การ Deal การ Trade ไม่เป็นสองรองใคร เก่งคณิตศาสตร์ Mathematic, Physic , Engineer การบัญชี การคำนวณ หรือวิทยาศาสตร์ งานวิศวกรและสารสนเทศในบางสาขาที่ใช้ตัวเลขเยอะๆก็เด่น เด่นในเรื่องงานทางด้านเงิน อัตราแลกเงินระหว่างประเทศ งานธนาคาร งานประกันภัยที่เกี่ยวกับบัญชีการเงิน งานเกี่ยวหุ้น ตลาดหลักทรัพย์ ฯ มีชีวิตที่สมบูรณ์พูนสุขไม่ขาดเงินทองแม้ในยามทุกข์ยาก มีเงินเก็บพอสมควร ร่ำรวยได้ไม่ยาก สามรถถีบตัวจากผู้มีรายได้น้อยไปสู่ความร่ำรวยได้ง่ายกว่าฤกษ์อื่นๆ ไม่ค่อยมีเรื่องทุกข์ร้อนจากเรื่องเงิน มีทรัพย์สินเงินทองมากมาย มีการคำนวณรายจ่ายและกำไรต่างๆได้ดีเพื่อเงินจะได้พอกพูนเป็นเลิศ
3. โจโรฤกษ์ ทางโหราศาสตร์อินเดีย(ภารตะ)เรียกว่า วิปัติ
โจโรฤกษ์ แปลว่าผู้ช่วงชิง ผู้ว่องไว (ไม่ได้แปลว่า โจร ผู้ลักขโมย ตามที่เข้าใจผิด เพราะราชสำนักในสมัยโบราณไม่มีการคิดฤกษ์ให้โจรไปใช้) โจโรฤกษ์คือผู้ที่ว่องไวมีเล่ห์เลี่ยมชั้นเงินเป็นที่สุด มีไหวพริบในยามคับขันมากกว่าผู้อื่น ฉลาดทันคน ถูกหลอกได้ยาก สามารถวางแผนค่ายกลได้ดีกว่าผู้อื่น วางแผนซ้อนแผน ถูกจับได้ยาก คนฤกษ์นี้วางแผนไว้ในหัวเรียบร้อยหมดแล้วโดยไม่ต้องไปยุ่งเกี่ยวเพราะชอบทำการใหญ่คนเดี่ยวหรือเป็นทีมเล็กๆ เพื่อความคล่องตัว มีดาวอาทิตย์เป็นดาวเจ้าฤกษ์ บาทฤกษ์ทั้ง 4 ไม่รวมอยู่ในราศีเดียวกัน คาบเกี่ยวอยู่ 2 ราศีเป็น "ฉินทฤกษ์"  คือ ฤกษ์ไม่เต็มบาท มักไม่ใช้เป็นฤกษ์มงคล แต่เป็นฤกษ์ที่เหมาะสำหรับ คนโบราณใช้ในการปล้นค่าย จู่โจมโดยฉับพลัน ทำการปราบปราม การแข่งขันช่วงชิง การแย่งอำนาจ งานเสี่ยงๆ ในระยะสั้นๆ การปฏิวัติ งานของบุคคลในเครื่องแบบโดยใช้กำลังอย่างฉับพลันภายในไม่กี่วัน(ไม่เกิน 7 วัน)  ในยุคปัจจุบันคือฤกษ์ที่เหมาะสำหรับการแข่งขันในธุรกิจและการกีฬา โดยเฉพาะกีฬาด้านการต่อสู้ เช่น กระบี่กระบอง ฟันดาบ Fencing, Rapier , Archery , Kendo , มวยไทย ศิลปะวิทยายุทธในทุกสาขา ฯลฯ การเอาชนะในทุกรูปแบบ ก็มักจะใช้ฤกษ์นี้ เป็นฤกษ์ประกอบการ แต่โหรมักไม่ให้ฤกษ์นี้แก่ใครง่ายๆ นอกจากจะเป็นเรื่องที่สำคัญต่อบ้านเมือง หรือเฉพาะตัวหรือเจาะจงว่าบุคคลคนคนนั้นต้องการจะนำไปทำอะไร เช่นการให้ฤกษ์ทำการปฏิวัติ รัฐประหาร การประลองสนามกีฬาการต่อสู้เพื่อรางวัล ก็มักใช้ฤกษ์นี้
สำหรับคนที่เกิดในฤกษ์นี้ เป็นคนที่เงียบๆ โลกส่วนตัวสูง หรือที่เรียกว่า คมในฝัก ไม่ชอบเข้าสังคม แสดงตัวโสด มีเพื่อนน้อยหรือไม่มีพันธะผูกพันเพื่อความคล่องตัว มีความสามารถในด้านการแข่งขันสูง การช่วงชิงเอาชนะ อาชีพเด่นคืองานนักสืบ งานด้านการวางแผน นักธุรกิจที่มีการแข่งขันสูง นักกีฬาในทุกๆสาขา งานที่เกี่ยวกับ นักสืบเอกชน สายลับราชการ นักสืบในหน่วยพิเศษ เช่น MI6, CIA , FBI , DSI , สำนักข่าวกรองแห่งชาติ (NIA) กองอำนวยการรักษาความมั่นคงภายในราชอาณาจักร (ISOC) กองบัญชาการตำรวจสันติบาล (SBB) , สถาบันจิตวิทยาความมั่นคง , หรือผู้มีความถนัดด้าน Psychological Warfare ฯลฯ  ในบางกรณีคนที่รวยมากๆก็มักเกิดฤกษ์นี้เพราะอาศัยเล่ห์เหลี่ยมในการทำธุรกิจที่มีชั้นเชิงมากกว่าคู่แข่งจนร่ำรวยก็มี มีไหวพริบในยามคับขันมากกว่าผู้อื่น ฉลาดทันคน ถูกหลอกได้ยาก ชอบพลิกสถาณการณ์ให้ได้เปรียบได้อยู่เสมอแม้จะเสียเปรียบ ใช้กำลังน้อยปราบกองกำลังขนาดใหญ่ สามารถวางแผนค่ายกลได้ดีกว่าผู้อื่น
4. ภูมิปาโลฤกษ์ ทางโหราศาสตร์อินเดีย(ภารตะ)เรียกว่า เกษม
ภูมิปาโลฤกษ์ แปลว่า ผู้รักษาแผ่นดิน ผู้เป็นใหญ่ในแผ่นดิน มีดาวพระจันทร์เป็นดาวเจ้าฤกษ์ บาทฤกษ์ทั้ง 4 อยู่ในราศีเดียวกันเป็น บูรณะฤกษ์ เป็นฤกษ์ที่เหมาะสำหรับ การมงคลสารพัดต่างๆ ทำได้หมด เป็นฤกษ์ที่ดีมากแบบกลางๆ ใช้ได้โดยไม่ต้องคิดมาก เหมาะสำหรับทุกคนทุกเพศทุกวัยทุกชนชั้น ทุกที่ทุกเวลา งานที่ต้องการความมั่นคงถาวรยาวนาน งานเกี่ยวกับแผ่นดิน รักษาแผ่นดิน รักษาน้ำ ธรรมชาติ ป่าไม้ อุทยานแห่งชาติไม่ให้เสื่อม ปกป้องรักษาป่าไม้และสัตว์ป่า กรมป่าไม้ กรมอุทยานแห่งชาติ งานคุ้มครองราษฎรจากภัยพิบัติ เช่นภัยแล้ง อุทกภัย พายุ งานบรรเทาภัยแล้ง ส่งเสริมงานด้านการสาธารณสุขเพื่อราษฎร บ่อน้ำ อ่างเก็บน้ำ สร้างเขื่อน การไฟฟ้าสู่ภูมิภาคให้ทั่วถึงทุกครัวเรือน งานประปา แจกจ่ายน้ำตามคูคลองในพื้นที่ห่างไกลและตามชนบทอย่างทั่วถึงและเท่าเทียมกัน หรืองานที่ต้องดูแลมวลชนมากให้อยู่ดีมีสุขๆ งานด้านอาสาสมัคร จิตอาสา งานลูกเสือ งานกาชาด ยุวกาชาด เนตรนารี เปิดงานชุมนุมลูกเสือ การด้านการกุศล งานธุรกิจด้านการเกษตร การเช่าซื้อ ก่อสร้างอาคาร พิธีลงเสาเอก ยกเรือน ปลูกเรือน ยกศาลพระภูมิ เจ้าที่ อัญเชิญเทพยดาและสิ่งศักดิสิทธิ์ลงมา งานขึ้นบ้านใหม่ ลาสิกขาบท งานมงคลโดยทั่วไปใช้ได้หมด เปลี่ยนชื่อ นามสกุล เจิมบ้าน เจิมป้ายบริษัท เปิดป้ายห้างร้าน เปิดอาคารห้างร้าน และ สารพัดงานมงคลทำได้หมด ฤกษ์นี้มีดาวจันทร์ครองเป็นเจ้าฤกษ์ ดังนั้น ธุรกิจที่ข้องกับดาวจันทร์ก็คือ ธุรกิจทางน้ำ สื่อสารมวลชน การข่าว งานสารสนเทศการข่าว นักข่าว นักหนังสือพิมพ์ ศิลปะกรรม งานโบราณคดี งานอนุรักษ์ของเก่า โฆษณาประชาสัมพันธ์ กรมประชาสัมพันธ์ Social Media, Media ก็จะเด่นมาก
5. เทศาตรีฤกษ์ ทางโหราศาสตร์อินเดีย(ภารตะ)เรียกว่า ปรัตยุระ
เทศาตรีฤกษ์ แปลว่า สามแผ่นดินหรือหลายแผ่นดิน (เทศหรือเทศา แปลว่าประเทศ ตรีแปลว่าสามหรือมากมาย ) ผู้ท่องเที่ยว ผู้เดินทางผ่านแผ่นดินต่างๆ สมัยโบราณตั้งฤกษ์นี้เพื้อให้บรรดาราชทูตเดินทางออกไปถวายราชสาสน์ เชื่อมสัมพันธไมตรี หรือเจรจาทางการค้าระหว่างราชอาณาจักร (**คนที่ไม่มีความรู้บางท่านมักแปลผิดเป็น ฤกษ์หญิงแพศยา ซึ่งผิดมหันต์ และอีกอย่างฤกษ์ทั่งหลายนั้นไม่มีเพศเพราะเป็นเพียงเวลาตามดวงดาวและการโคจรของดาวฤกษ์) ***ฤกษ์นี้เป็นฤกษ์ที่สำคัญเพราะราชสำนักสมัยโบราณตั้งฤกษ์นี้เพื้อให้บรรดาราชทูต เอกอัครราชทูต กรมการกงศุลทั้งหลายใช้ในการเดินทางผ่านไปยังแผ่นดินต่างๆโดยเฉพาะ บางคราก็เรียกว่า "เวสิโยฤกษ์"  หมายถึงฤกษ์พ่อค้า-แม่ค้า ที่ต้องเดินทางค้าขายทางเรือระหว่างประเทศโดยเรือสำเภา หรือเรือใบ จึงเป็นฤกษ์ที่นิยมใช้ในการเปิดท่าเรือ ต่อเรือสำเภา พิธีปล่อยเรือลงน้ำ ก็นิยมใช้ฤกษ์นี้ มีดาวพระอังคารเป็นดาวเจ้าฤกษ์ บาทฤกษ์ทั้ง 4 อยู่ปลายราศีหนึ่ง และ ต้นราศีหนึ่ง แห่งละ 2 บาทฤกษ์ คือคาบเกี่ยวอยู่ราศีละครึ่ง คือในราศีพฤษภกับเมถุน, กันย์กับตุลย์ และ มกรกับกุมภ์ เป็น  ภินทฤกษ์ ปัจจุบันเป็นฤกษ์ที่เหมาะสำหรับ งานการทูต สถานทูต การต่างประเทศ งานติดต่อการค้าระหว่างประเทศ งานที่ต้องใช้ภาษาต่างประเทศ ล่าม Interpreter กิจการทัวร์ Tour Guide การท่องเที่ยว กรมการท่องเที่ยว Department of Tourism (สำนักงานพัฒนาการท่องเที่ยว) Tourism Management ธุรกิจนำเข้า ส่งออก Export-Import ครูสาขาศิลปกรรมศาสตร์ด้านการท่องเที่ยว ครูสอนการโรงแรมและการบินพลเรือน ครูสอนภาษาต่างประเทศ โรงเรียนสอนภาษา นักเดินเรือ ผู้ปฏิบัติงานบนเรือสำราญ เรือส่งสินค้าข้ามประเทศทวีป เรือเดินสมุทร การท่าเรือแห่งประเทศไทย การท่าเรือเอกชน งานสารสนเทศที่ต้องใข้ภาษาต่างประเทศ กิจการโรงแรม โรงหนัง งานภาพยนตร์(ต่างประเทศ) ตลาดการค้าและศูนย์การค้า การประกอบอาชีพนอกสถานที่ อาชีพที่ต้องเดินทาง หรืออาชีพที่ต้องย้ายที่อยู่เสมอ เช่นราชทูต Tour Guide ฤกษ์นี้มีดาวอังคารเป็นดาวเจ้าฤกษ์
ผู้ที่เกิดในฤกษ์นี้ เรียนรู้ได้หลายภาษา หัวไว ไม่เชื่อใจใครง่ายๆ สแกนดูแล้วสแกนดูอีก วาจาคมคาย มีดโกนอาบน้ำผึ้ง วาจาเฉือดเฉือน ชนิดที่ฝ่ายตรงข้ามเถียงไม่ออกต้องถอยกลับไปไม่เป็นขบวน เหตุผลหนักแน่น ยิ่งกว่าชักแม่น้ำทั้งห้า เพราะเป็นเหตุผลที่กลั่นกรองมาอย่างดีชนิดที่เถียงไม่ออก หรือบางครั้งพูดจนคนอื่นงงตามไม่ทัน แต่เมื้อย้อนกลับมาดูปรากฏว่าจริงทุกประการ เหมือนทำนายอนาคตได้ ชอบดูสถิติและการข่าวในเหตุการณ์ที่คนทั่วไปยังนึกไม่ถึงว่าสำคัญแต่สำคัญมากๆ เก็นรายละเอียดยิบๆๆ จนน่ารำคาญแต่ได้ผลชะงัด เก่งภาษาอย่างมาก พูดเยอะและต่อยหนัก(ตรงข้ามกับโจโรฤกษ์ที่พูดน้อยแต่ต่อยหนัก) มีเสน่ห์แรงมากๆด้วยบุคลิคภาพที่ทันสมัย มีวาจาเป็นเลิศ สมองเฉียบคม ถูกหลอกได้ยาก ชอบวางแผนซ้อนแผน มักได้ทำงานเกี่ยวกับภาษาต่างประเทศ งานด้านการทูต งานด้านการท่องเที่ยว งานผู้นำชมสถานที่โบราณ งานโบราณคดีที่ใช้ภาษาต่างประเทศ หรือเกี่ยวข้องกับภาษาต่างประเทศ บางรายมีทรัพย์สินที่ดินบ้านช่องพอประมาณ เสมอตัว หรือลำบากไม่นานมักฟื้นตัวได้ทัน แต่ชีวิตในบางช่วงอาจต้องลำบากหรือต้องย้ายถิ่นฐานบ้านช่องอยู่เสมอๆ  หากไม่ได้ร่ำรวยแงินทองก็จะมีปัญญาความรู้มากกว่าคนอื่นๆ จะเป็นที่เกรงขามจากสติปัญญาของตนที่แสดงออกมาอันเป็นบารมีอย่างหนึ่งจนทำให้ผู้อื่นต้องตะลึงด้วยความสามารถในการคาดการสถานการณ์บางอย่างได้ก่อนคนอื่น หากอยู่ต่างถิ่น หรือทำงานไกลบ้าน ในสถานที่โอ่อ่าอลังการ ในโบราณสถาน มิวเซียมเรือโบราณ หรือบนเรือเดินสมุทร ก็จะเจริญรุ่งเรืองร่ำรวยดีกว่าถิ่นกำเนิดของตัวเอง คนที่เกิดในฤกษ์นี้มักเด่นในด้านชื่อเสียง มีใจคอเด็ดเดี่ยว กล้าได้กล้าเสีย ไม่กลัวใคร ใครมาท้าทายไม่ได้ จะวางแผนจัดการอย่างแยบคายจนจับทางไม่ถูก คมในฝัก หรือเป็นผู้มีความถนัดด้าน Psychological Warfare อย่างจัดเจน สามารถใช้สถานการณ์ต่างๆรอบตัวเพื่อปรับเกมส์ให้ได้เปรียบขึ้นมาได้ทันทีหรือแม้แต่ใช้การเสียเปรียบของตนให้เป็นการได้เปรียบขึ้นมาได้เช่นกัน
6. เทวีฤกษ์ ทางโหราศาสตร์อินเดีย(ภารตะ)เรียกว่า สาธะกะ
เทวีฤกษ์ แปลว่า นางพญา ราชินี ความสวยงาม อลังการ แสดงถึงความงามหรูหราโอ่อ่าอลังการตามประเพณี ศิลปกรรมศาสตร์อันวิเศษ ศิลปกรรมชั้นสูงที่แสดงถึงความละเอียดอย่างที่สุด งานศิลปที่วิจิตรอลังการดุจเทพสร้าง งานศิลปกรรมโบราณที่ตกทอดสืบมาจากบรรพบุรุษหลายร้อยปี มายาศาสตร์ ความมีเสน่ห์ โชคลาภ เงินทองทรัพย์สมบัติ ความมั่งคั่งที่หรูหราอย่างมีแบบแผนงดงามตามประเพณีแต่ไม่เลอะเทอะฟุ้งเฟ้อแบบไร้แก่นสาร ได้แก่ งานศิลปกรรมโบราณที่โอ่อ่าอลังการที่สร้างมาเพื่อสาธารณชนให้เกิดความภาคภูมิใจในรากฐานประเพณีอันยาวนานแห่งเชื้อชาติแผ่นดินเกิดของตน ประเพณีโบราณแห่งชนชาติอันยาวนาน ของหรูหรา เพชรพลอย เงินทอง เครื่องประดับอัญมณี โบราณวัตถุอันวิจิตร งานหัตถศิลปทุกสาขา ในโหราศาตร์ยังหมายถึงการสมความปรารถนาในทุกๆเรื่อง มีดาวราหูเป็นดาวเจ้าฤกษ์ ความมีเสน่ห์เมตตามหานิยมที่รุนแรงที่สุด บาทฤกษ์ทั้ง 4 อยู่ในราศีเดียวกันเป็น บูรณะฤกษ์ เป็นฤกษ์ที่มุ่งให้เกิดโชคลาภ เป็นฤกษ์ที่เหมาะสำหรับ งานที่ต้องการความสวยงามหรูหรา วิจิตรอลังการ การสืบสานงานด้านประเพณีที่มีมายาวนาน งานสร้างศิลปกรรมทุกแขนง การออกแบบที่ละเอียดและวิจิตรพิสดาร ศิลปกรรมในพระราชวัง ศิลปกรรมในศาสสถาน วิหาร เทวาลัย เทวสถาน ความมีชื่อเสียง มีพลังฤกษ์ที่นุ่มนวลอ่อนช้อยดุจเทวี ออกแบบเสื้อผ้า แฟชั่น งานแสดง งานดอกไม่ประดับ งานนิทรรศการ งานมหรสพ โรงหนัง โรงภาพยนตร์ ดารา นักแสดง การละคร ละครเวที ผู้กำกับภาพยนตร์ งานตัดต่อภาพยนตร์ งานภาคเสียง นักดนตรี งานสื่อภาพยนตร์ แสงสีเสียง งานสารสนเทศการละคร งานอีเวนท์ การหมั้นหมายและสมรส การส่งตัวเจ้าบ่าวเจ้าสาว การทำกิจการที่ต้องการชื่อเสียงและมีเสน่ห์ งานมีเกียรติ งานเชิงศิลปะตกแต่งชั้นสูง เปิดร้านค้าอัญมณีเครื่องประดับ ร้านเสริมสวย ตัดเย็บเสื้อผ้า  สารพัดงานมงคลทั้งปวงสามารถใช้ฤกษ์นี้ได้ ฤกษ์นี้มีดาวพระราหูเป็นเจ้าฤกษ์ แสดงถึงความลุ่มหลง หลงใหล การพนันขันต่อ ความมีเสน่ห์ จะให้คุณเป็นพิเศษ
7.เพชฌฆาตฤกษ์ ทางโหราศาสตร์อินเดีย(ภารตะ)เรียกว่า นิธนะ
เพชฌฆาตฤกษ์ แปลว่า  ผู้ทำการตัด การฟัน ลงดาบ หรือการแบ่ง (ไม่ได้หมายถึงเพชฌฆาตที่ทำการประหารชีวิต) ซึ่งศัพท์คำนี้แปลว่า “ผู้ตัด” เฉยๆ  ส่วน เพชฌฆาตฤกษ์ แปลความว่า “ฤกษ์แห่งการตัด” ไม่เกี่ยวกับการฆ่าแต่อย่างใด  มีดาวพระพฤหัสเป็นดาวเจ้าฤกษ์ เป็นฤกษ์แห่งแม่ทัพ นายกอง ท้าวพระยาในสมัยโบราณใช้ในการรบในมหาสงครามด้วยการยาตราทัพขนาดใหญ่ การหาฤกษ์เพื่อประกาศสงครามระหว่างราชอาณาจักร การจัดทัพ การจัดตั้งค่ายคูประตูหอรบ กองกำลังขนาดใหญ่ การเดินทัพสู่สงคราม ฤกษ์บาททั้ง 4 ตัดขาดกัน และ ตรงข้ามกับ โจโรฤกษ์ เรียกว่า "ตรินิเอก"  คืออยู่ปลายราศี 3 ฤกษ์บาท และ ต้นราศี 1 ฤกษ์บาท ไม่ควรให้ฤกษ์ในการมงคลโดยทั่วไป เป็น ฉินทฤกษ์ แต่เป็นฤกษ์ดีหมาะสำหรับ การประกาศสงคคราม การยาตราทัพ การฟันผ่าอันตรายและอุปสรรค ต่อสู้เสี่ยงภัยต่างๆ อาสางานใหญ่ ทำกิจปราบปรามศัตรู ตัดสินคดีความ งานที่ใช้การตัดสินใจอย่างเด็ดขาด  ประกอบพิธีไสยศาสตร์ ลงอักขระเลขยันต์ การเขียนยันต์ ปลุกเสกเลขยันต์ พิธีกรรมที่ต้องใช้คาถาอาคมอันแรงกล้า ปลุกเสกเครื่องรางของขลัง สร้างวัตถุมงคลแบบคงกระพันชาตรี สร้างสิ่งสาธารณะกุศลสงเคราะห์ เปิดโรงพยาบาล การรักษาโรคเรื้อรังที่หายยากๆ จะด้วยไสยศาสตร์หรือวิทยาศาสตร์ก็ดีหมด การยาตราทัพ เจิมอาวุธยุทธภัณฑ์ สร้างโบสถ์วิหารการเปรียญ สร้างวัด เทวสถาน การบวชเรียน การบำเพ็ญเพียรทางจิต การนั่งสมาธิภาวนา การศึกษาศาสตร์ลี้ลับ อาคมต่างๆ  ศึกษาโหราศาสตร์ ไสยศาสตร์ Astrology, Horoscope , Tarot Card , Paganism , Wicca Ritual , Casting Spell , Witchcraft , Hermit , แพทย์ศาสตร์ ฯลฯ หรือบางทีก็เป็นฤกษ์ตั้งศาลพระภูมิ ศาลพระพรหม ประดิษฐานรูปเคารพเพื่อให้เกิดความขลังและศักดิ์สิทธิ์มากเป็นพิเศษ  ฤกษ์นี้มีดาวพระพฤหัสเป็นดาวเจ้าฤกษ์ ก็จะให้คุณโดดเด่นทางด้านการศึกษา คาถาอาคม การร่ายมนต์ การปลุกเสก และการศาสนา การปฏิบัติทางจิตภาวนาเป็นพิเศษ ฤกษ์นี้ยังใช้ในการเปลี่ยนชื่อนามสกุลได้ เพื่อต้องการความมั่นคงและจะได้ไม่ต้องเปลี่ยนแล้วเปลี่ยนอีก
ผู้ที่เกิดในฤกษ์นี้ เป็นคนมีจิตใจดีหนักแน่นเด็ดเดี่ยวมากกว่าฤกษ์อื่นๆ มั่นคงในคำพูดเป็นที่สุด พูดจาขวานผ่าซาก เด็ดเดี่ยวจริงจัง ไม่มีลับลมคมใน จะคล้ายโจโรฤกษ์แต่จะแรงกว่าและจะทำแบบเปิดเผยไม่แทงข้างหลัง สู้ซึ่งๆหน้า วิ่งใส่เข้าไปตรงๆ พังเป็นพังตายเป็นตายด้วยบารมีและความกล้าไม่เป็นรองใคร จะทำอะไรจะทำไปแบบตรงๆ แรงๆ ไม่มีเล่ห์นัยด้วยความตรงไปตรงมาชนิดที่ฝ่ายตรงอาจจะเกรงกลัวได้เช่นกันเพราะเปิดเผยแบบเปิดหน้าสู้ มีศีลธรรม เคร่งในศาสนา เรียนรู้สิ่งต่างๆได้เร็ว ทันสมัย ไม่ตกยุคไม่ตกเทรน หูไวตาไว เป็นคนเฉียบขาด ซื่อตรง ซื่อสัตย์ เกลียดชังการคดโกง  มีความกตัญญูรู้คุณ ไม่ปลิ้นปล้อนไม่ตอแหล ไม่หวั่นไหวเกรงกลัวต่อสิ่งใดทั้งสิ้น วางแผนดีรอบคอบ เป็นที่เคารพในคนหมู่มาก มีคนเคารพนับถือมาก มีการศึกษาในระดับสูงๆ อาชีพเด่นๆ ก็คือ นักพยากรณ์ Psychic Medium, Ghost Hunter - Paranormal Investigator , Local or Traditional Healer , นักวิทยาศาสตร์ในทุกๆสาขาวิชา NASA , Astronomy , งานวิทยาศาตร์ด้านพลังงานปรมาณู งานปรมาณู ไฟฟ้าปรมาณู งานด้านพลังงาน นักการสถิติ การทหาร ข้าราชการทหาร ทหารประจำการ ทหารพราน ข้าราชการตำรวจ กองบัญชาการทหารสูงสุด สามเหล่าทัพ กระทรวงกลาโหม ครูอาจารย์ด้านวิทยาศาสตร์ อนุศาสนาจารย์ ผู้คงแก่เรียน แพทย์ หมอ พยาบาล เจ้าของโรงงานอุตสาหกรรม ผู้เชี่ยวชาญในเครื่องจักรยนต์ กลไกต่างๆ
8. ราชาฤกษ์ ทางโหราศาสตร์อินเดีย(ภารตะ)เรียกว่า มิตระ
ผู้ที่เกิดในฤกษ์นี้ เป็นคนมีอำนาจวาสนาสูง มีบารมีสูงส่งกว่าคนทั่วไป ดุจเทพลงมาเกิด(เปรียบเปรย) มีออร่าเปล่งประกายพวยพุ่ง เหรียบหรู ภูมิฐาน ดูดีมีชาติตระกูล พูดจาหนักแน่น น้ำเสียงฟังชัด เด่นดัง ออกงานสังคมจะโดดเด่นกว่าฤกษ์อื่นๆ ปรารถนาสิ่งใดก็มักได้มาอย่างง่ายๆ มีข้าบริวารรายล้อมรับใช้ซ้ายขวามิได้ขาดเดินตามเป็นกระบวนยาวเหยี่ยดเป็นหางว่าวดูแล้วให้ชวนตะลึงถึงบารมี หากใช้ฤกษ์นี้ให้เป็นประโยชน์ต่อกิจการบ้านเมืองหรืองานส่วนรวมหรือการสาธารณะกุศลเพื่อคนทุกข์ยากจะเสริมอำนาจบารมียิ่งๆขึ้นไป ด้วยกรรมดีที่ส่งผลดีต่อส่วนรวมนั่นยิ่งใหญ่ที่สุด(มีของดีก็ใช้สะมิให้เสีย) หรือต่อให้เป็นเพียงคนสามัญธรรมดาที่เกิดในฤกษ์นี้เวลาจะทำอะไรหรือเดินไปใหนก็จะมีออร่ารังศีราศีมากกว่ากว่าคนทั่วไป ผู้คนเกรงขามในลักษณะเกรงใจ และคอยช่วยเหลือบริการตลอดหากร้องขอโดยไม่ต้องเหน็ดเหนื่อยอะไรมากมาย จะอายุยืนมากกว่าคนทั่วไป สุขภาพแข็งแรง แบบผู้เฒ่าแม่เฒ่าที่ไม่เสื่อมราศีมีรัศมีผุดผ่อง เจ็บป่วยไม่นานด้วยมีอำนาจบารมีมากล้น พูดอะไรก็มีคนคล้อยตามได้ง่าย มีคนคอยช่วยเหลือตลอดเวลา ตกน้ำไม่ไหลตกไฟไม่ไหม้ เป็นเจ้าของกิจการที่ใหญ่โต มีบริวารดี ลูกน้องเชื่อฟังตลอด มีคนคอยช่วยเหลือมิได้ขาด หากเป็นข้าราชการจะได้เป็นอธิบดี ข้าราชการชั้นสูง(ถ้าฝันจะไปให้ถึง) หรือถ้าทำอะไรก็จะได้เป็นผู้นำตลอดในทุกๆสถานการณ์ เช่นเกียวกับ ภูมิปาโลฤกษ์แต่จะลำบากน้อยกว่ามาก ทำงานอาชีพใดก็มักได้เป็นหัวหน้างานในทุกๆสาขาอาชีพ(ถ้ามีความพยายาม คิดดี ทำดี โดยเฉพาะงานส่วนรวมจะส่งผลดีเป็นพิเศษ)
สมโณฤกษ์ แปลว่า ความสุข ความสงบ  ความร่มเย็นเป็นสุข นักบวช นักสอนศาสนา มีดาวพระพุธเป็นดาวเจ้าฤกษ์ ฤกษ์บาททั้ง 4 อยู่ปลายราศีเดียวกัน เป็นฤกษ์ที่เหมาะสำหรับงานด้านการศาสนาทุกๆอย่างทุกๆศาสนาบนโลกใบนี้ การทำพิธีกรรมทางศาสนาทั่วไปหรือถ้าเป็นไสยศาสตร์ก็จะเป็นไสยขาวแบบเบาๆ บริสุทธิ์ ไม่มีราคิน ไร้กิเลส ไม่มีความลามกรักใคร่มาเกี่ยวข้อง ทำเพื่อส่วนรวมจนวันตาย จนวาระสุดท้ายของชีวิต เปรียบประดุจ พ่อพระ แม่พระ หรืองานทางพวกนักบวชก็ว่าได้ เช่น การบวชเรียนในทุกๆศาสนา การทำขวัญนาค การอุปสมบท พีธีหล่อพระพุทธรูปและสิ่งศักดิ์สิทธิ์ต่างๆ การหล่อเทวรูปก็กระทำได้ หรือศิลปกรรมที่เกี่ยวข้องกับศาสนาก็ดีไม่น้อยเพราะจิตจะสงบไม่ฟุ้งซ่าน ถ้าในทางโลกก็จะเหมาะกับการเข้ารับการศึกษาในสาขาวิชาต่างๆเพราะจิตจะสงบกว่าฤกษ์อื่นๆ และรวมถึงการกระทำทุกอย่างเพื่อความสงบร่มเย็นเป็นสุข เช่น ทำบุญขึ้นบ้านใหม่ ทำบุญต่ออายุ  ตั้งศาลพระภูมิ สร้างศาสนสถาน เทวาลัย เทวสถาน ผูกข้อมือ สู่ขวัญ โกนผมไฟ งานประเพณีท้องถิ่นทางศาสนา ฤกษ์นี้มีดาวพระพุธเป็นดาวเจ้าฤกษ์ กิจการที่เกี่ยวข้องกับการศึกษา การสื่อสาร การภาษา การขนส่งมวลชน กิจการที่เกี่ยวกับงานด้านเอกสาร งานโรงเรียน งานในมหาวิทยาลัย ตำราหนังสือ การตรวจทานอักขระ การจารึกใบลาน กิจการทุกอย่างที่เกิดภายในศาสนสถาน งานสัมมนา งานวิจัย งานด้านจิตวิทยา การใช้พลังจิต Psychic Medium เพื่อช่วยส่วนรวม ก็จะให้ผลดีเป็นพิเศษ
อย่างไรก็ตาม คำอธิบายข้างต้นเป็นเพียงแนวทางการนำฤกษ์ไปใช้งานเท่านั้น ในความเป็นจริงต้องตรวจสอบรายละเอียดดวงฤกษ์นั้นอีกมากจึงจะสามารถกำหนดฤกษ์ทำการให้กิจการใดกิจการหนึ่งได้ หรือแม้แต่ต้องพิจารณาความสัมพันธ์ระหว่างภพต่าง ๆ ตลอดจนความเป็นคุณโทษของดาวก่อนพยากรณ์ชีวิต
== รายชื่อกลุ่มดาวนักขัตฤกษฟ้าตารางต่อไปนี้เป็นตารางแสดงรายชื่อกลุ่มดาวนักขัตฤกษ์ที่ใช้ในการพยากรณ์ทางโหราศาสตร์ สังเกตว่าจะมีกลุ่มฤกษ์ซึ่งบอกความเป็นไปของฤกษ์ต่อบุคคล และประเภทของฤกษ์กำกับไว้ทุกกลุ่มดาว ==
ตารางต่อไปนี้เป็นตารางแสดงรายชื่อกลุ่มดาวนักขัตฤกษ์ที่ใช้ในการพยากรณ์ทางโหราศาสตร์ สังเกตว่าจะมีกลุ่มฤกษ์ซึ่งบอกความเป็นไปของฤกษ์ต่อบุคคล และประเภทของฤกษ์กำกับไว้ทุกกลุ่มดาว
ประวัติศาสตร์และตำนาน
เพอร์ซิอัสเป็นผู้ก่อตั้งแคว้นไมซีนี และเป็นปฐมกษัตริย์ของราชวงศ์เพอร์เซอิด เขาเป็นวีรบุรุษคนแรกในปกรณัมกรีกที่มีชื่อเสียงจากการปราบสัตว์ประหลาดโบราณมากมาย ในยุครุ่งเรืองเทพโอลิมปัสทั้ง 12 องค์ ชาวกรีกเชื่อกันว่าเพอร์ซิอัสเป็นผู้ก่อตั้งเมืองไมซีนีขึ้น ณ จุดที่ได้สังหารอะคริซิอัส พระเจ้าตาของตนโดยอุบัติเหตุ นอกจากนี้เพอร์ซิอัสยังเป็นผู้สังหารเมดูซาและเป็นผู้ช่วยเหลือเจ้าหญิงแอนดรอมิดาจากเคตัส (Cetus) ปีศาจทะเลซึ่งถูกส่งมาโดยเทพโปเซดอน เพื่อทำลายเอธิโอเปีย
ชื่อของเพอร์ซิอัสยังขาดข้อสรุปทางนิรุกติศาสตร์ที่ชัดเจน ทำให้มีข้อสันนิษฐานว่าอาจจะเป็นชื่อโบราณก่อนภาษากรีกจะเข้ามา แต่ก็มีผู้สันนิษฐานว่าอาจจะมีรากมาจากคำกริยากรีกว่า "πέρθειν" (perthein) แปลว่า ปล้นสะดม หรือ เข้าตีเมือง
โหราศาสตร์คัมภีร์พระเวท ว่าด้วยเรื่อง ดาวนักขัตฤกษ์ 27 กลุ่ม  - อินเดีย (ศาสนาพราหมณ์-ฮินดู)
โหราศาสตร์คัมภีร์พระเวท หรือชโยทิศ หมายถึงศาสตร์แห่งแสงสว่างซึ่งปราชญ์ชาวอินเดียคิดค้นขึ้นเมื่อราว 5,000 ปีก่อน โหราศาสตร์คัมภีร์พระเวทแบ่งเป็น 27 ราศี หรือที่เรียกว่านักษัตร แต่ละราศีจะมีลักษณะนิสัย ธาตุประจำตัว และเป้าหมายในชีวิต รวมทั้งสัญลักษณ์ประจำราศีและพลังขับเคลื่อนทางเพศ ดังนั้นจึงสามารถนำศาสตร์นี้ไปประยุกต์ใช้กับทุกแง่มุมของชีวิต ตั้งแต่มองหาเนื้อคู่ ไปจนถึงตั้งชื่อแมว ข้อแตกต่างอีกอย่างระหว่างโหราศาสตร์ตะวันตกและโหราศาสตร์คัมภีร์พระเวทนี้ก็คือ โหราศาสตร์ตะวันตกจะขึ้นอยู่กับอิทธิพลระหว่างโลกและดวงอาทิตย์ ขณะที่โหราศาสตร์คัมภีร์พระเวทนี้คำนึงถึงอิทธิพลระหว่างดาวเคราะห์และดวงดาวเป็นหลัก
แนนซี เรแกน
แนนซี เดวิส เรแกน (ชื่อเดิม แอนน์ ฟรานเชส รอบบินส์; 6 กรกฎาคม พ.ศ. 2464 – 6 มีนาคม พ.ศ. 2559) เป็นภริยาของประธานาธิบดีคนที่ 40 แห่งสหรัฐอเมริกา คือ ประธานาธิบดีโรนัลด์ เรแกน และเป็นสุภาพสตรีหมายเลขหนึ่งของสหรัฐอเมริกา เสียชีวิตจากภาวะหัวใจล้มเหลว
แนนซี่ เรแกน เกิดในวันที่ 6 กรกฎาคม พ.ศ. 2464 ที่นิวยอร์กซิตี้ เป็นบุตรีของ เคเนท ซีมัวร์ โรบินและอีดิท ลักเกตต์ จบการศึกษาที่สมิทธ์คอลเลจในแมสซาชูเซตส์ในปีค.ศ. 1943 ในด้านภาษาอังกฤษและการแสดง
ต่อมาเป็นนักแสดงที่มีผลงานหลากหลายเรื่องเช่น Lute Song (1946), The Doctor and the Girl (1949), Shadow on the wall (1950), Donovan's Brain (1953) เป็นต้น ต่อมาได้พบกับโรนัลด์ เรแกนซึ่งในขณะนั้นยังเป็นนักแสดง และแต่งงานในวันที่ 4 มีนาคม ค.ศ. 1952 มีลูก 2 คนคือ แพทตี้ เดวิส และรอน เรแกน
ต่อมาในปี 1967 เธอได้มีส่วนช่วยโรนัลด์ เรแกนในการหาเสียงจนได้ตำแหน่งผู้ว่าการรัฐแคลิฟอร์เนีย เธอจึงได้รับตำแหน่งสุภาพสตรีหมากเลข 1 แห่งรัฐแคลิฟอร์เนียไปโดยปริยาย จนหนังสือพิมพ์ลอสแอนเจลิสไทมส์ยกย่องให้เธอเป็นผู้หญิงแห่งปี และเธอช่วยทำให้โรนัลด์ เรแกนชนะในสมัยที่ 2 ในปีค.ศ. 1970 และหมดวาระในปีค.ศ. 1975
หลังจากที่โรนัลด์ เรแกน หมดวาระจากตำแหน่งผู้ว่าการรัฐแคลิฟอร์เนียแล้ว ก็เข้าสู่การสมัครชิงตำแหน่งประธานาธิบดีแห่งสหรัฐอเมริกาในปี 1976 โดยในการแข่งขันภายในพรรครีพับลิกัน โรนัลด์ เรแกนต้องแข่งกับเจอรัลด์ ฟอร์ด โดยในการเลือกตั้งปีนั้นเธอและเบ็ตตี ฟอร์ดซึ่งเป็นภริยาของเจอรัลด์ ฟอร์ด ต่างช่วยกันหาเสียงให้กับสามีของตน และผลคือปีนั้นเรแกนแพ้ให้กับเจอรัลด์ ฟอร์ดเป็นตัวแทนพรรคแข่งกันกับจิมมี่ คาร์เตอร์จากพรรคเดโมแครต
ต่อมาในปีค.ศ. 1980 ในการลงสมัครชิงตำแหน่งประธานาธิบดีในครั้งที่ 2 โรนัลด์ เรแกนชนะเป็นประธานาธิบดีคนที่ 40 และแนนซี่ เรแกนเป็นสุภาพสตรีหมายเลขหนึ่งแห่งสหรัฐอเมริกา และสามารถรักษาตำแหน่งในสมัยที่ 2 ได้ในปีค.ศ. 1984
ในระหว่างตำแหน่งแนนซี่ เรแกนมีส่วนสำคัญในการปรับปรุงส่วนต่างๆ ทำเนียบขาว, จัดตั้งแคมเปญ "Just Say No" รณรงค์ต่อต้านยาเสพติดในวัยรุ่นซึ่งทำให้อัตราการติดยาเสพติดในวัยรุ่นลดลงอย่างเห็นได้ชัด เป็นต้น
ในเดือนตุลาคม ปีค.ศ. 1987 เธอตรวจพบมะเร็งเต้านมข้างซ้ายจากการตรวจแมมโมแกรม และเข้ารับการผ่าตัดในวันที่ 17 ตุลาคมในปีเดียวกัน หลังจากนั้น 10 วันแม่ของเธอเสียชีวิตจากโรคหลอดเลือดสมอง หลังจากการผ่าตัด ทำให้ผู้หญิงหลายคนทั่วสหรัฐฯ เข้าตรวจมะเร็งเต้านมเช่นเดียวกับเธอ
หลังจากหมดวาระในปีค.ศ. 1989 เธอได้ก่อตั้งมูลนิธีแนนซี่ เรแกน
โรนัลด์ เรแกนตรวจพบว่าเป็นโรคอัลไซเมอร์ ในปีค.ศ. 1994 แนนซี่ได้มีส่วนร่วมก่อตั้งสถาบันวิจัยโรนัลด์และแนนซี่ เรแกนในปีค.ศ. 1995
1921 2016
กระบวนการปฏิบัติการรบ
กระบวนการปฏิบัติการรบ (Combat operations process) คือ กระบวนการซึ่งได้รับการปฏิบัติโดยกองกำลังติดอาวุธระหว่างการทัพ ปฏิบัติการทางทหาร ยุทธการ และยุทธนาการ เพื่อกำหนดวัตถุประสงค์ ทิศทางของการรบ และการประเมินกระบวนการของแผนปฏิบัติการทางทหาร
รูปแบบพื้นฐานของกระบวนการปฏิบัติการรบประกอบด้วยห้าระยะ ซึ่งมุ่งไปยังการบรรลุเป้าหมายและวัตถุประสงค์ การจัดสรรกองกำลังที่เหมาะสมเพื่อความสำเร็จของยุทธนาการนั้น การตัดสินใจที่มีต่อหลักนิยมทางทหาร การดำเนินการตามแผนการที่วางเอาไว้ระหว่างยุทธการ และการประเมินข่าวกรองภายหลังการรบถึงความสำเร็จหรือความล้มเหลวของแผนปฏิบัติการดังกล่าว
สงครามแปดสิบปี
สงครามแปดสิบปี หรือ สงครามอิสรภาพเนเธอร์แลนด์ (Eighty Years' War หรือ Dutch War of Independence) เป็นสงครามที่เกิดขึ้นระหว่างปี ค.ศ. 1566 จนถึงปี ค.ศ. 1648 ระหว่าง สาธารณรัฐดัตช์ และ จักรวรรดิสเปน สงครามเริ่มจากการเป็นการปฏิวัติต่อต้านสมเด็จพระเจ้าฟิลิปที่ 2 แห่งสเปนผู้เป็นประมุขของเนเธอร์แลนด์ของฮับส์บวร์กในหลายจังหวัดทางตอนเหนือ ที่เริ่มขึ้นในฮอลแลนด์ และ เซแลนด์ สงครามจบลงด้วยการลงนามในสนธิสัญญาเวสต์ฟาเลีย ผลของสงครามในที่สุดก็นำไปสู่การแยกตัวของเจ็ดจังหวัดที่มารวมตัวกันเป็นสาธารณรัฐดัตช์ จังหวัดต่อต้านฟลานเดอร์ส และ บราบองต์ต่อมากลายเป็นเบลเยียมปัจจุบัน
โยฮันเนิส เค็พเพลอร์
โยฮันเนิส เค็พเพลอร์ (Johannes Kepler; 27 ธันวาคม ค.ศ. 1571 – 15 พฤศจิกายน ค.ศ. 1630) นักดาราศาสตร์ นักโหราศาสตร์ และนักคณิตศาสตร์ชาวเยอรมัน ผู้มีส่วนสำคัญในการปฏิวัติวงการวิทยาศาสตร์ เขาค้นพบกฎการเคลื่อนที่ของดาวเคราะห์ในงาน Astronomia nova, Harmonice Mundi ของเขา และได้แต่งหนังสือชื่อ Epitome Astronomiae Copernicanae
โยฮันเนิส เค็พเพลอร์ ประกอบอาชีพเป็นครูสอนคณิตศาสตร์ที่โรงเรียนกราทซ์ (ภายหลังเปลี่ยนเป็นมหาวิทยาลัยกราทซ์) และเป็นผู้ช่วยของทือโก ปราเออ นักคณิตศาสตร์ในความอุปถัมภ์ของจักรพรรดิรูด็อล์ฟที่ 2 ผู้ซึ่งรวบรวมรวมข้อมูลของดาวเคราะห์มาตลอดชีวิต และปูทางให้เค็พเพลอร์ค้นพบกฎการเคลื่อนที่ของดาวเคราะห์ในเวลาต่อมา เขาทำงานด้านทัศนศาสตร์ และช่วยสนับสนุนการค้นพบกล้องโทรทรรศน์ของกาลิเลโอ กาลิเลอี
เขาได้รับการยกย่องว่าเป็น "นักฟิสิกส์ดาราศาสตร์ทฤษฎีคนแรก" แต่คาร์ล ซาแกน ยกย่องเขาในฐานะ "นักโหราศาสตร์ทางวิทยาศาสตร์คนสุดท้าย"
แหล่งข้อมูลอื่น
15711630
จอห์น อับราฮัม (แก้ความกำกวม)
จอห์น อับราฮัม อาจหมายถึง:
จักรพรรดิเหวิน
จักรพรรดิเหวิน ( - ตี้ แปลว่า จักรพรรดิ) สามารถหมายถึง
ดอน สอนระเบียบ
ประวัติ
ดอน สอนระเบียบ เป็นชาวกรุงเทพมหานครและนครสวรรค์จบการศึกษาจากชั้นมัธยมศึกษาปีที่ 6 โรงเรียนสันติราษฎร์ เกิดเมื่อวันจันทร์ที่ 27 มิถุนายน พ.ศ. 2492 เข้าสู่วงการเพลงด้วยการสมัครวงดนตรีของครูพยงค์ มุกดาศิลปินแห่งชาติ ทำหน้าที่เป็นมือกลองของวง P.M.Pocket Music จนมีชื่อเสียงโด่งดัง
ต่อมาได้เปลี่ยนชื่อวงเป็น P.M.7 ไม่นานก็เปลี่ยนชื่อเป็น P.M.5 มีผลงานเพลงออกมาให้แฟนเพลงอย่างต่อเนื่อง เดินสายไปตามสถานที่ต่างๆ ในย่านเพชรบุรีตัดใหม่ตามคำเรียกร้องของแฟนเพลง
หลังจากที่มีการยุบวง P.M.5 ดอนเข้ามาเป็นศิลปินเดี่ยวในสังกัดนิธิทัศน์ โปรโมชั่นของวิเชียร อัศวศิวะกุลมีเพลงดังเช่น เก้าล้านหยดน้ำตา, สวรรค์ปิด,ไม่รักแกล้งหลอก, รักแสนเศร้า, ดาวประดับใจ, นางโลม, รอวันเธอกลับ, ทางรักสีดำ, ดา ดา ดา ฯลฯ
ดอน สอนระเบียบอยู่ในวงการเพลงมาอย่างยาวนาน จนได้รับฉายาว่า "แมวเก้าชีวิต"
ขณะที่ ดอน สอนระเบียบ ยึดอาชีพนักร้องเป็นชีวิตจิตใจมอบความสุขให้กับแฟนเพลงแต่แล้วเหตุการณ์ไม่คาดฝันเกิดขึ้น ในช่วงปี พ.ศ. 2539 ดอนเกิดอาการหมดสติ จึงนำส่งโรงพยาบาล พบว่าเป็นเส้นเลือดในสมองตีบ ใช้เวลาในการรักษาตัวประมาณ 2-3 เดือน จากนั้นดอนกลับมาจับไมค์อีกครั้ง
16 กันยายน 2546 ดอนเข้าสู่โรงพยาบาลอีกครั้ง พบว่าเป็นเส้นเลือดในสมองแตก ส่งผลให้ดอนเป็นอัมพฤกษ์ซีกซ้าย มือและขาข้างซ้ายไม่สามารถใช้งานได้
ศิลปะทรงกลม
ศิลปินสร้างงานลักษณะนี้มาตั้งแต่สมัยกรีกโบราณ จิตรกรรมทรงกลมมักจะเขียนบนแจกันเครื่องปั้นดินเผาของกรีกจากสมัยที่เรียกว่าทอนดี และภายในก้นชามไวน์ก้นตื้นที่เรียกว่าคิลิกซ์ (Kylix) ที่เป็นทรงกลมอยู่แล้ว ศิลปะลักษณะมาฟื้นฟูทำกันอีกครั้งในคริสต์ศตวรรษที่ 15 และ 16 โดยเฉพาะในอิตาลี แต่ตั้งแต่นั้นมาความนิยมก็ลดถอยลง แต่ในภาพเขียน “ทัศน์สุดท้ายของอังกฤษ” (The Last of England) โดยจิตรกรชาวอังกฤษฟอร์ด แมดด็อกซ บราวน์ (Ford Madox Brown) ในปี ค.ศ. 1855 ก็เป็นลักษณะนี้โดยบราวน์เน้นความกลมด้วยราวเชือกรอบบุคคลในภาพ
ฉากหลังของศิลปะทรงกลมมักจะไม่ใช่สิ่งสำคัญหรือบางครั้งก็ละเว้นไปเลย ในจิตรกรรมทรงกลมมักจะมองเห็นฉากหลังและในประติมากรรมภาพนูนฉากหลังจะหายไป อันเดรอา เดลลา รอบเบียและศิลปินในครอบครัวเดียวกันสร้างงานประติมากรรมดินเผาเคลือบที่เรียกว่า “ทอนดี” ที่มักจะมีกรอบเป็นมาลัยใบไม้และผลไม้ที่ตั้งใจไว้ใช้ตกแต่งผนังสตัคโค บนตัวตึกโอสเปดาเลเดกลิอินโนเชนติ (Ospedale degli Innocenti) ในฟลอเรนซ์ที่สร้างโดยฟีลิปโป บรูเนลเลสกี เดลลา รอบเบียก็สร้างงานประติมากรรมทรงกลมเป็นภาพเด็กบนฉากหลังที่เป็นสีน้ำเงินสำหรับตกแต่งในช่องโค้งสแปนเดรลซึ่งเป็นช่องสามเหลี่ยมระหว่างซุ้มโค้งด้านหน้า
ในคริสต์ศตวรรษที่ 16 การเขียนภาพตกแต่งลักษณะที่เรียกว่า “istoriato” สำหรับเครื่องเคลือบดีบุกมายอลิคา (Maiolica) ใช้กับการตกแต่งชิ้นที่มีลักษณะกลม
นอกจากนั้นแล้วลักษณะกลมก็ยังใช้ในการออกแบบองค์ประกอบทางสถาปัตยกรรมตั้งแต่ยุคฟื้นฟูศิลปวิทยา ที่อาจจะใช้ประกอบการตกแต่งหน้าบันที่เป็นโค้งที่มานิยมกันในคริสต์ศตวรรษที่ 15
ศิลปะทรงกลมมาเป็นที่นิยมกันในคริสต์ศตวรรษที่ 15 ในฟลอเรนซ์ เช่นในงานเขียนหลายชิ้นโดยซานโดร บอตติเชลลี ไมเคิล แอนเจโลใช้ศิลปะทรงกลมเป็นองค์ประกอบในงานหลายชิ้นทั้งในงานจิตรกรรมและประติมากรรม ที่รวมทั้งภาพ “ครอบครัวพระเยซูกับนักบุญจอห์นแบ็พทิสต์” และภาพที่มีชื่อเสียง “พระแม่มารีในกรอบกลม” (Doni Tondo) ที่หอศิลป์อุฟฟิซิ ศิลปินอื่นที่ใช้ทรงกลมในการสร้างงานศิลปะผู้อื่นก็ได้แก่ราฟาเอล, บรอนซิโน, ฟราอันเจลิโค และจาโคโป ปอนตอร์โม
ซูซูกาเกะนันชาระ
ซุซุกาเกะโนะคิโนะมิชิเดะ "คิมิโนะโฮโฮเอมิโอะยูเมะนิมิรุ" โทอิตเตชิมัตตาระโบคุตาจิโนะคังเควะโดคาวัตเตชิมาอุโนะคะ โบคุนารินินันนิจิคะคันงาเอตะอูเอะเดะโนะยายะคิฮาซูกะชิอิเคสึรนโนะโยนะโมโนะ ( ​) นิยมย่อว่า ซุซุกาเกะนันชาระ เป็นซิงเกิลลำดับที่ 34 ของกลุ่มไอดอลญี่ปุ่นเอเคบีโฟร์ตีเอต ติดอันดับที่ 4 บนชาร์ตออริคอนประจำปีด้วยยอดขายจำนวน 1,086,491 ชุด
เบื้องหลัง
เมื่อวันที่ 18 กันยายน 2556 สมาชิก 16 คนได้ถูกคัดเลือกให้เป็นเซ็มบัตสึของเพลงนี้จากงานจังเก็น (เป่ายิงฉุบ) ที่นิปปงบุโดกัง โดยมีสมาชิกวง AKB48 และวงน้องสาวในญี่ปุ่นทั้งหมดเข้าร่วมด้วย หลังจากได้คัดเลือกเซ็มบัตสึจำนวน 16 คนแล้ว ทางวง AKB48 ได้จัดทัวร์นาเม้นต์ต่อไปและคัดหาผู้ชนะจากงานเป่ายิงฉุบเพียงหนึ่งเดียว ใครที่ได้ตำแหน่งชนะสูงกว่าจะได้รับเลือกให้แสดงที่ตำแหน่งดีกว่าและมีเวลาออกอากาศในมิวสิกวีดีโอมากกว่า ผู้ชนะเลิศจะได้รับตำแหน่ง "เซ็นเตอร์" ซึ่งได้แก่ มะสึอิ จุรินะ สมาชิกของ SKE48
รายการ
เพลงจากซีดีหมายเลขที่ 1-2 และ 4-5 กับเพลงจากดีวีดีหมายเลขที่ 1-3 จะปรากฏอยู่ในทุกฉบับ
สมาชิก
หมายเหตุ: สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ เลขในวงเล็บหมายถึงอันดับจากงานจังเก็น
ฉบับเจเคทีโฟร์ตีเอต
"เคอซิมปูลัน ยัง เซอดิกิต เมิมบูอัตกู มาลู เซอเตอละฮ์ เบอเบอราปา ฮารี เบอร์ปีกีร์ อากัน เบอรูบะฮ์ เซอเปอร์ตี อาปากะฮ์ ฮูบูงัน กีตา จีกา ดี จาละฮ์ เปอนูฮ์ โปฮอน รินดัง กูกาตาคัน "อินดันยา เซินยูม มานิสมู ดาลัม มิมปีกู" (Kesimpulan yang Sedikit Membuatku Malu setelah Beberapa Hari Berpikir akan Berubah Seperti Apakah Hubungan Kita jika di Jalan Penuh Pohon Rindang Kukatakan "Indahnya Senyum Manismu dalam Mimpiku") เป็นซิงเกิ้ลลำดับที่ 17 ของเจเคทีโฟร์ตีเอต ออกจำหน่ายวันที่ 7 มิถุนายน พ.ศ. 2560
การติดพัน
การติดพัน, การเข้าปะทะ, การเข้าโจมตี หรือการรบปะทะ (Engagement) หมายถึง การสู้รบระหว่างกองกำลังสองฝ่าย โดยกองกำลังของทั้งสองฝ่ายจะต้องมีขนาดใหญ่กว่ากองร้อย แต่มีขนาดเล็กกว่ากองพล ซึ่งได้รับมอบหมายหรือดำเนินการตามภารกิจ การติดพันเริ่มต้นขึ้นเมื่อฝ่ายโจมตีเริ่มต้นการสู้รบเพื่อดำเนินการตามวัตถุประสงค์ของตน และจะสิ้นสุดเมื่อฝ่ายโจมตีประสบความสำเร็จ หรือล้มเลิกความพยายามในการบรรลุเป้าหมาย หรือเมื่อฝ่ายใดฝ่ายหนึ่งหรือทั้งสองฝ่ายได้รับกำลังเสริมที่เหมาะสม ซึ่งจะเป็นการเริ่มต้นการติดพันครั้งใหม่ต่อไป
การติดพันมักจะเป็นส่วนหนึ่งของยุทธการ โดยปกติแล้ว การติดพันจะกินเวลาไม่เกิน 1-2 วัน หรือแม้กระทั่งไม่กี่ชั่วโมง และมีน้อยครั้งที่จะใช้เวลานานเกินกว่า 5 วัน ในการรบระดับดังกล่าว ขอบเขตอาวุธทางยุทธวิธีและระบบการสนับสนุนจึงมีความสำคัญมากต่อกำลังพลและผู้บังคับบัญชาของแต่ละฝ่ายมาก
ฆวน โมราโน
ฆวน โมราโน มาซา (Juan Morano Masa; 5 ธันวาคม ค.ศ. 1941 – 4 พฤษภาคม ค.ศ. 2018) เป็นนักการเมืองชาวสเปน เคยเป็นสมาชิกสภาผู้แทนราษฎรระหว่าง ค.ศ. 2004–2015 และเคยเป็นนายกเทศมนตรีนครเลออนระหว่าง ค.ศ. 1979–1987 และระหว่าง ค.ศ. 1989–1995 รวมระยะเวลา 14 ปี
เซชาเรีย ซิตชิน
เซชาเรีย ซิตชิน (Zecharia Sitchin; เกิดปี ค.ศ. 1922) เป็นผู้เขียนชุดหนังสืออันโด่งดังที่เล่าถึงกำเนิดของมนุษย์อันมีที่มาจากมนุษย์ต่างดาว คือชุด ''Earth's Chronicles"
ซิตชินศึกษาจารึกโบราณของชาวสุเมเรียน และแปลคำจารึกเหล่านั้นเป็นภาษาอังกฤษ เขาอ้างว่า ชาวสุเมเรียนสืบเชื้อสายมาจากเผ่าพันธุ์ "Anunnaki" (หรือ "Nephilim") ซึ่งเป็นมนุษย์ต่างดาวมาจากดาวดวงหนึ่งชื่อว่า นิบิรุ
งานแปลของซิตชินไม่ได้รับการยอมรับจากนักวิทยาศาสตร์และผู้ชำนาญการในแวดวงโบราณคดี เนื่องจากมีข้อน่าสงสัยหลายประการในงานแปลของเขา ทั้งในส่วนที่เกี่ยวกับการตีความอักขระโบราณ และความเข้าใจทางฟิสิกส์ที่ค่อนข้างอ่อนด้อย
เคลย์ ไอเคน
เคลย์ ไอเคน (Clay Aiken) เกิดเมื่อวันที่ 30 พฤศจิกายน ค.ศ. 1978 เป็นนักร้องเพลงป็อปชาวอเมริกัน เริ่มต้นจากการเข้าประกวดในรายการอเมริกันไอดอลในปี 2003 โดยเป็นรองชนะเลิศ ไอเคนเป็นนักร้องชายจากรายการนี้ที่ประสบความสำเร็จที่สุด
เขาออกผลงานชุดแรก “Measure Of A Man” ในปี 2003 และสามารถขึ้นอันดับ 1 บิลบอร์ดบนชาร์ทอัลบั้ม และยังทำสถิติเป็นอัลบั้มของศิลปินเดียวที่มียอดขายสัปดาห์ในแรกสูงที่สุดในรอบ 10 ปี และยังมีผลงานอีกหลายอัลบั้ม
นอกจากนี้เขายังได้รับการแต่งตั้งให้เป็นทูตพิเศษของยูนิเซฟ อีกด้วย
ไอเคนยอมรับว่าตนเองเป็นเกย์ หลังจากให้สัมภาษณ์นิตยสาร People
อ้างอิง
1978
สายหลักโซยะ
รถไฟฮกไกโดสายหลักโซยะ (宗谷本線 (Sōya-honsen)) เป็นเส้นทางรถไฟในจังหวัดฮกไกโด ระหว่างสถานีอาซาฮิกาวะ นครอาซาฮิกาวะ ถึงสถานีวักกาไน นครวักกาไน ดำเนินการโดย JR ฮกไกโด
ที่มาของชื่อสายมาจาก กิ่งจังหวัดโซยะ ซึ่งเป็นที่ตั้งของปลายทางรถไฟ
อ็อบบลิเวียส
อ็อบบลิเวียส (Oblivious) คือสมาชิก 5 คนที่รวมตัวกันขึ้นเมื่อประมาณเดือนเมษายน ปี พ.ศ. 2548 ที่เล่นแนวเพลง อัลเทอร์เนทีฟเมทัล โดย อาท (ร้องนำ)  อุ้ย (กีต้าร์) ร็อก (กีต้าร์) บอย (เบส) ซึ่งเคยเป็นเพื่อนสมัยเรียนไทยวิจิตรศิลปกันมาก่อน แต่ตอนนั้นต่างคนต่างมีวงของตัวเอง จังหวะนั้น อุ้ย ซึ่งเปิดห้องซ้อมดนตรี Home Music ต่างคนก็ต่างพาวงของตัวเองมาซ้อมที่ห้องซ้อมของอุ้ย และทุกครั้งที่เลิกซ้อม ก็มักจะลงมานั่งคุยกันเสมอ และก็ขึ้นไปซ้อมแจมกันอยู่บ่อยครั้ง จนมาวันหนึ่ง มานั่งคุยกันเล่นๆว่ารวมวงเล่นเพลง cover แต่ตอนนั้นขาดมือกลอง ร็อกได้ชวนเมย์ (มือกลอง) ซึ่งเรียนอยู่ที่มหาวิทยาลัยรังสิต (คณะวิทยาลัยดนตรี) ด้วยกัน ซึ่งเมย์ก็ตอบตกลง แล้วหลังจากนั้นก็เริ่มซ้อมกันอย่างจริงจัง ทั้ง Cover และแต่งเพลงไปด้วยพร้อมๆกัน ซึ่งระหว่างนั้น พวกเขาก็ตระเวนเล่นตามงาน Underground ต่างๆไปด้วย ในเร็ววันนี้ อัลบั้มแรกของพวกเขาที่ใช้ชื่อว่า "More Sugar Extra Tatto" ภายใต้สังกัดมิวสิก บักส์ กำลังจะคลอดออกมาให้เราได้ฟังและได้มันส์ แต่กว่าจะมาเป็นความดุดันอันสวยงามของพวกเขาอย่างทุกวันนี้ คงต้องบอกว่า ที่มาที่ไปกว่าจะมาเป็น อ็อบบลิเวียส ก็ถือว่าโชกโชนและโลดโผนไม่น้อย นั่นหมายความว่า อัลบั้มชุดนี้จะต้องมีอะไรน่าสนใจที่เราเองก็คงไม่อาจมองข้ามได้ จนมาวันหนึ่ง มีทีมงานของทาง Music Bugs ได้มาเจอพวกเราที่งาน Underground งานหนึ่ง จึงได้ชักชวนให้ลองส่ง Demo เข้าไปที่ Music Bugs ซึ่งทาง Music Bugs ก็ให้โอกาสพวกเราได้เข้ามาทำงานกัน หลังจากที่อัลบั้มที่ 2 ออกมาได้ไม่นาน วงก็ประกาศแยกทางกัน โดยที่ เมย์ มือกลองได้ไปเป็นมือกลองให้กับวงลาบานูน และ อาร์ต ได้ย้ายไปตั้งวงใหม่ชื่อ Last Fight for Finish
พรรคเขมรเป็นกลาง
พรรคเขมรเป็นกลาง (គណបក្សខ្មែរអព្យាក្រឹត คณบกฺสขฺแมรอพฺยากฺรึต; Khmer Neutral Party) เป็นพรรคการเมืองในประเทศกัมพูชา มีระบบพรรคการเมืองแบบพหุนิยม มีจุดยืนในทางสายกลาง มีนโยบายที่จะให้ประชาชนได้ประชาธิปไตยอย่างเร่งด่วน มีมุมมองการเมืองที่สร้างความเท่าเทียมกันในสังคม หัวหน้าพรรคคือ Bou Hel และ Ty Chhin
เธมิสโตคลีส
หลังจากกลายเป็นฮีโร่ของยุทธการที่มาราธอน จนถึงการรุกรานครั้งที่สองของเปอร์เซีย ระหว่างปีที่ 480-490 กอ่นคริสต์ศักราช เธมิสโตคลีสกลายเป็นแม่ทัพที่โดดเด่นที่สุดของเอเธนส์ และยังคงสนับสนุนให้เอเธนส์จัดหากำลังทางน้ำเพิ่ม โดยในปีที่ 483 กอ่นคริสต์ศักราช เขาอ้างคำทำนายของเทพพยากรณ์เดลฟี ซึ่งแนะนำให้ชาวเอเธนส์สร้าง "กำแพงไม้" (wooden wall) และโน้มน้าวให้ชาวเมืองอนุมัติทุนเพื่อสร้างกองเรือไม้ ไตรรีม (triremes) สองร้อยลำ สำหรับต้านทานการบุกรุกของกองทัพเปอร์เซียที่กำลังจะมาถึง; เธมิสโตคลีสนำทัพเรือเอเธนส์และพันธมิตรกรีก เข้าสู้ทัพเรือของเปอร์เซียในยุทธนาวีที่อาร์เตมีเซียม และที่ซาลามิส ในปีที่ 480 BC. โดยการล่อทัพเรือเปอร์เซียให้เข้ามาในช่องแคบซาลามิส ชัยชนะของทัพเรือกรีกในยุทธนาวีที่ซาลามิส เป็นจุดเปลี่ยนของสงครามและในไปสู่ความพ่ายแพ้ของทัพเปอร์เซียในยุทธการที่พลาตีอา (Battle of Plataea)
หลังสงครามสงบ เธมิสโตคลีสกลายเป็นรัฐบุรุษที่โดดเด่นในสังคมเอเธนส์ ชัยชนะทางยุทธนาวีของฝ่ายพันธมิตรกรีก นำไปสู่การก่อตั้งสันนิบาตดีเลียน ในปีที่ 478 BC และทำให้เอเธนส์ผงาดขึ้นในฐานะมหาอำนาจทางทะเล (thalassocratic empire) แต่นโยบายที่หยิ่งยะโสของเธมิสโตคลีส เช่นการสั่งให้สร้างป้อมปราการรอบเอเธนส์ เป็นการยั่วยุให้สปาร์ตาขุ่นเคือง ชาวเมืองเอเธนส์เองก็เบื่อหน่ายในความหยิ่งยะโสของเธมิสโตคลีส เขาโดนสปาร์ต้าวางแผนใส่ร้ายข้อหากบฏ ในปี 478 และถูกประชาชนลงเสียงขับไล่ (ostracise) ออกจากเมืองในปีที่ 471 และไปเสียชีวิตที่แม็กนีเซีย ในปีที่ 459 ก่อนคริสต์ศักราช
เธมิสโตคลีสยังคงเป็นที่จดจำในฐานะบุรุษผู้กู้อารยธรรมกรีกจากอำนาจของจักรวรรดิเปอร์เซีย นโยบายการสั่งสมกำลังทางทะเลของเขาเป็นจุดเริ่มต้นของความยิ่งใหญ่ของนครรัฐเอเธนส์ในศตวรรษที่ 5 เพราะอำนาจทางทะเลเป็นหลักศิลาของจักรวรรดิเอเธนส์ ทิวซิดิดีสกล่าวว่าเธมิสโตคลีสเป็น "ผู้ที่เปล่งประกายของอัจฉริยภาพโดยอย่างไม่ต้องสงสัย"
อุทยานแห่งชาติแม่เงา
อุทยานแห่งชาติแม่เงา ตั้งอยู่ในท้องที่ของอำเภอแม่สะเรียง อำเภอสบเมย จังหวัดแม่ฮ่องสอน และอำเภอท่าสองยาง จังหวัดตาก มีพื้นที่ทั้งหมดประมาณ 257,650 ไร่ หรือ 412.24 ตารางกิโลเมตร จากการที่อุทยานแห่งชาติแม่โถ จังหวัดเชียงใหม่ ได้ดำเนินการสำรวจพื้นที่ป่ารอบเขตอุทยานแห่งชาติแม่โถ เพื่อที่จะผนวกเข้าเป็นอุทยานแห่งชาติเพิ่มเติม และได้พบว่าพื้นที่ป่าบริเวณใกล้เคียง ซึ่งอยู่ในจังหวัดแม่ฮ่องสอนยังมีสภาพป่าที่สมบูรณ์เหมาะสมที่จะจัดตั้งเป็นอุทยานแห่งชาติแห่งใหม่ และรายงานผลการสำรวจนี้ให้กรมป่าไม้ทราบ กรมป่าไม้จึงได้ออกคำสั่งที่ 1061/2536 ลงวันที่ 24 มิถุนายน 2536 ให้นายนิรันดร์ กมลาพร นักวิชาการป่าไม้ 5 ปฏิบัติงานประจำอุทยานแห่งชาติภูกระดึง กองอุทยานแห่งชาติไปดำเนินการสำรวจข้อมูลรายละเอียดเบื้องต้น พื้นที่ป่าบริเวณป่าสงวนแห่งชาติป่าแม่ยวมฝั่งซ้าย แปลงที่ 2 และพื้นที่ป่าบริเวณใกล้เคียง ในระหว่างวันที่ 19 กรกฎาคม - 17 สิงหาคม 2536
ต่อมากรมป่าไม้ได้ออกคำสั่งที่ 614/2537 ลงวันที่ 17 เมษายน 2537 ให้นายนิรันดร์ กมลาพร ไปดำเนินการสำรวจข้อมูลเพิ่มเติมป่าแม่ยวมฝั่งซ้าย จังหวัดแม่ฮ่องสอน รวมทั้งป่าท่าสองยาง จังหวัดตาก ป่าอมก๋อย จังหวัด เชียงใหม่ และจัดตั้งพื้นที่ดังกล่าวเป็นอุทยานแห่งชาติ โดยให้ทำหน้าที่เป็นหัวหน้าอุทยานแห่งชาตินี้ด้วย และในการประชุมคณะกรรมการอุทยานแห่งชาติ ครั้งที่ 2/2538 วันที่ 18 พฤษภาคม 2538 มีมติเห็นชอบให้จัดตั้งเป็นอุทยานแห่งชาติ ขณะนี้อยู่ระหว่างเสนอร่างพระราชกฤษฎีกา เพื่อกำหนดเป็นอุทยานแห่งชาติต่อไป มีเนื้อที่ประมาณ 257,650 ไร่
ลักษณะภูมิอากาศ
ลักษณะภูมิอากาศ สภาพอากาศแบ่งออกเป็น 3 ฤดู
•	ฤดูฝน ช่วงเดือนมิถุนายน – ตุลาคม
•	ฤดูหนาว ช่วงเดือนพฤศจิกายน – กุมภาพันธ์
•	ฤดูร้อน ช่วงเดือนมีนาคม – พฤษภาคม
อากาศเย็นสบายตลอดทั้งปี และในช่วงฤดูหนาวจะมีอากาศหนาวเย็นและมีหมอกปกคลุมมากทั่วไป
พืชพันธุ์และสัตว์ป่า
สภาพป่าในอุทยานแห่งชาติแม่เงา ประกอบด้วยป่าเบญจพรรณ ป่าดิบเขา และป่าเต็งรัง มีความหนาแน่นของพรรณไม้ เฉลี่ยอยู่ที่ 70% พันธุ์ไม้ที่สำคัญได้แก่
•	ป่าเบญจพรรณ เป็นพรรณไม้ชนิดผลัดใบ พันธุ์ไม้สำคัญที่พบมากได้แก่ สัก แดง รกฟ้า เก็ดแดง เก็ดดำ ประดู่
• สัตว์ป่าที่พบมาก ได้แก่ หมูป่า อีเห็นข้างลาย หมีควาย เก้ง ลิง ค่าง ชะนี เลียงผา กระรอกบิน หมาจิ้งจอก หมาใน กระรอเพา กระต่ายป่า ไก่ป่า นกแซงแซวหางบ่วง นกขุนทอง นกขุนแผน นกโพระดก นกฮูก นกไต่ไม้ นกคุ้มอกลาย นกเอี้ยง อีกา งูเห่า งูสามเหลี่ยม งูเหลือม งูสิง เขียดแลว ปลากระทิง ปลาแรด ปลาเกล็ด ปลาพลวง ปลาบู่ ปลากดคัง ปลาแข้ฯลฯ
การเดินทาง
สามารถใช้ได้ 2 เส้นทาง คือ 1. จากกรุงเทพ – อ. แม่สอด แล้วเดินทางต่อตามทางหลวงแผ่นดินหมายเลข 105 (แม่สอด-แม่สะเรียง) ถึงบ้านแม่เงาซึ่งเป็นปากทางเข้าอุทยานแห่งชาติแม่เงา ระยะทาง 190 กม. แล้วเลี้ยวขวาตามถนนคอนกรีตถึงที่ทำการอุทยานแห่งชาติแม่เงา ระยะทาง 4 กม. 2. จากกรุงเทพ –จังหวัดเชียงใหม่ แล้วเดินทางต่อตามทางหลวงแผ่นดินหมายเลข 108 (เชียงใหม่-แม่สะเรียง) ถึงอำเภอแม่สะเรียง (บ้านจอมแจ้ง) ระยะทาง 191 กม. เลี้ยวซ้ายไปตามทางหลวงแผ่นดินหมายเลข 105 ถึงบ้านแม่เงา ระยะทาง 40 กม. แล้วเลี้ยวซ้ายตามถนนคอนกรีตเข้าสู้ที่ทำการอุทยานแห่งชาติแม่เงา ระยะทาง 4 กม. หมายเหตุ มีรถสองแถวสีส้ม, วิ่งระหว่างแม่สะเรียง-แม่สอดผ่าน(ปากทางเข้าอุทยานบ้านแม่เงา)
เมกาซิตีโฟร์
เมกาซิตีโฟร์ (Mega City Four) เป็นวงดนตรีอินดี้/ป็อปพังก์จาก อังกฤษ พวกเขาได้รับความนิยมในสหราชอาณาจักร ในยุค 1980s และ ต้นยุค 1990 เมื่อวันที่ 7 ธันวาคม 2006 วิส ได้เสียชีวิตที่โรงพยาบาลเซนต์จอร์จ จากก้อนเลือดในสมอง เมื่อวันที่ 6 ธันวาคม
มิวส์ ได้ออกจำหน่ายเพลงคัฟเวอร์ของเมกาซิตีโฟร์คือเพลง "Prague" ในหน้าบี ของซิงเกิล "Resistance" ที่ได้ออกจำหน่ายในวันที่ 22 กุมภาพันธ์ 2010 เป็นเพลงที่มิวส์อุทิศให้กับ วิส นักร้องนำที่เสียชีวิต ในปี 2006 พวกเขาเติบโตจากการฟังเพลงและเป็นแรงบันดาลใจโดยเมกาซิตีโฟร์
แบทคิด
แบทคิด (Batkid) เป็นชื่อซูเปอร์ฮีโรของ ไมล์ส สกอตต์ (Miles Scott) เป็นเด็กชาวอเมริกันและผู้รอดชีวิตจากโรคมะเร็ง เขาปรารถนาที่จะเป็น "แบทคิด" เพื่อนสนิทของแบทแมนซึ่งเป็นซูเปอร์ฮีโรจากหนังสือการ์ตูน, สื่อหนังสือ, วิทยุ, โทรทัศน์ และภาพยนตร์ เมื่อมีการขอร้องออกไป อาสาสมัครนับพัน, เจ้าหน้าที่ตัวเมือง, ภาคธุรกิจ และผู้สนับสนุนได้ทำการจัดซานฟรานซิสโก รัฐแคลิฟอร์เนีย ให้กลายเป็น "ก็อตแธมซิตี" – ซึ่งเป็นเมืองบ้านเกิดของแบทแมนตามเรื่องแต่ง – ในวันที่ 15 พฤศจิกายน ค.ศ. 2013 สำหรับโครงการเมค-อะ-วิช ที่ใหญ่ที่สุดและซับซ้อนที่สุดที่เคยสร้างมา
แบทคิดได้มีส่วนร่วมอีเวนต์บนเวที ซึ่งรวมถึงมีฉากเหล่าร้ายจากภาพยนตร์ และได้รับกุญแจสู่เมืองจากเอ็ด ลี ผู้เป็นนายกเทศมนตรีซานฟรานซิสโก รวมถึงข้าราชการที่ได้รับการเลือกตั้ง และตัวแทนจากหน่วยงานด้านกฎหมายก็เข้ามามีส่วนร่วม ตลอดจนซานฟรานซิสโกโครนิเคิล ซึ่งเป็นหนังสือพิมพ์หลักของเมือง ได้จัดทำหัวเรื่อง "ก็อตแธมซิตีโครนิเคิล" เพื่อเป็นเกียรติแด่ความพยายามในหัวข้อ "แบทคิดพิทักษ์เมือง: ฮีโรสวมหน้ากากจับริดเลอร์, ช่วยเหลือหญิงสาวที่ทุกข์โศก"
โรงเรียนเชียงดาววิทยาคม
โรงเรียนเชียงดาววิทยาคม ถือเป็นโรงเรียนแรกใน อ.เชียงดาว ที่ทำการเปิดสอนในระดับชั้น ม.1-ม.6 เดิมใช้อาคารเรียนของโรงเรียนบ้านเชียงดาว เป็นที่ทำการสอน ในช่วงแรกนั้น โรงเรียนได้เปิด เฉพาะชั้น ม.1-ม.3 เท่านั้น ต่อมาทางโรงเรียนจึงได้ขอสงวนที่ไว้ 165 ไร่เพื่อสร้างอาคารไม้ 2 ชั้น 4 ห้องเรียน บ้านพักครู 1 หลังต่อมาในปี พ.ศ. 2528 ทางโรงเรียนก็ได้รับเงินงบประมาณเพื่อมาสร้างอาคารเรียนอีก 1 หลัง เพื่อเตรียมเปิดสอนระดับ ม.ปลาย ผู้อำนวยการคนปัจจุบันคือ ดร.ธาราทิพย์ วงษ์บรรณะ
ทางโรงเรียนเชียงดาววิทยาคมได้แบ่งนักเรียนออกเป็นคณะสีต่างๆได้แก่ คณะสีนนทรี คณะสีศรีตรัง คณะสีกระดังงา คณะสีกาสะลอง คณะสีทองกวาว
แผนการเรียน
ในปี พ.ศ. 2532 ทางกรมสามัญศึกษา กระทรวงศึกษาธิการ ได้อนุมัติให้ทาง ร.ร. เปิดรับสมัครนักเรียนระดับ ม.ปลาย โดยทางโรงเรียนได้เปิดแผนการเรียนดังต่อไปนี้ ซึ่งจะแบ่งห้องเรียนได้ตามนี้
ในปี พ.ศ. 2548 ทางโรงเรียนได้มีศูนย์การเรียนรู้คอมพิวเตอร์และอินเทอร์เน็ต และยังได้ปรับพื้นที่ป่าหลังโรงเรียน 90 ไร่ให้เป็นแหล่งเรียนรู้ธรรมชาติและบูรนาการ ทุกกลุมสาระการเรียนรู้
เมื่อเดือนเมษายน พ.ศ. 2552 ทางโรงเรียนได้มีการปรับปรุงอาคารทใหม่เกือบทั้งหมดได้แก่ การติดตั้งแอร์ในห้องคอมพิวเตอร์,การติดพัดลมห้องละ 4 ตัวทุกอาคาร,การทาสีอาคารรัตนรักษ์,ปรับปรุง,ทาสีอาคารชั่วคราวให้มีสภาพที่ดีขึ้น
ภาษาว้า
ภาษาว้า (Wa language) มีผู้พูดทั้งหมด 1,188,000 คน พบในพม่า 922,000 คน (พ.ศ. 2551) โดยมี 415,000 คน พูดได้ภาษาเดียว ส่วนใหญ่เป็นผู้หญิง พบในทางเหนือของรัฐฉาน บริเวณตอนบนของแม่น้ำสาละวิน และทางตะวันออกของรัฐฉานแถบเชียงตุง พบในจีน 266,000 คน (พ.ศ. 2543) ทางตะวันตกเฉียงใต้ของยูนนาน จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง มีไบเบิลที่เขียนด้วยภาษาว้า มีสำเนียงหลัก 3 สำเนียง ได้สำรวจว่าคนพม่าพูดว้าประมาณ  500,000คนพูดว้าในพม่า จำนวนน้อยยังใช้ภาษาพูดว้ายังอาศัยอยู่ที่ ตองยี, มัณฑะเลและย่างกุ้ง ได้สำรวจในประเทศสาธารณรัฐประชาชนจีนที่มีคนใช้ภาษาว้าประมาณ 322,000 คน ซึ่อยู่ใน